गढ़
गढ़ (castle) ऐसा स्थापत्य होता है जिसमें किलाबन्दी करी गई हो जिस से उसपर आक्रमण करना या उसपर कब्ज़ा करना कठिन हो। यह अक्सर मध्यकाल में एशिया और यूरोप में बनाए जाते थे और इनमें शाही परिवार, कुलीनवर्ग के परिवार या सैन्य बलों का निवास स्थान हुआ करता था। महल और गढ़ में यह अन्तर है कि महलों में उनकी रक्षा के लिए किलाबन्दी नहीं होती थी और किलों और गढं में यह है कि किलों की प्राथमिक भूमिका निवास स्थल की नहीं थी। फिर भी किलों को अक्सर गढ़ कह दिया जाता है। गढ़ों की किलाबन्दियों में खंदक जैसी कई रक्षा-प्रणालियाँ मिलती हैं।